
Ο ΔΗΜΟΣ  ΙΣΤΙΑΙΑΣ-ΑΙΔΗΨΟΥ  ΑΝΑΚΟΙΝΩΝΕΙ 
την έναρξη υποβολής αιτήσεων στο πλαίσιο λειτουργίας του Κέντρου Δια Βίου Μάθησης

Οι ενδιαφερόμενοι που επιθυμούν να παρακολουθήσουν τα εκπαιδευτικά προγράμματα του ΚΔΒΜ Δήμου Ιστιαίας-Αιδηψού παρακαλούνται να υποβάλλουν τις αιτήσεις τους το διάστημα από 23/09/2013 έως και τις 11/10/2013
Τα εκπαιδευτικά προγράμματα που δύναται να υλοποιηθούν παρατίθενται στο παράρτημα της αίτησης. Οι ενδιαφερόμενοι μπορούν να επιλέξουν έως δύο (2) εκπαιδευτικά προγράμματα με σειρά προτεραιότητας. Κατόπιν της λήξης υποβολής των αιτήσεων άμεσα θα ξεκινήσει η υλοποίηση των τμημάτων που θα προκύψουν κατόπιν της επεξεργασίας των αιτήσεων των ενδιαφερομένων και της επάρκειας σε εκπαιδευτικό προσωπικό. 
Η  αίτηση υποβάλλεται με  τους ακόλουθους τρόπους :
· Αποστέλλεται σε ηλεκτρονική μορφή στην ηλεκτρονική διεύθυνση distiaias@gmail.com  είτε 
· Παραδίδεται ιδιοχείρως στο γραφείο Πρωτοκόλλου του Δήμου
Η αίτηση (συνοδευόμενη από το παράρτημα) θα είναι διαθέσιμη σε ηλεκτρονική μορφή στην ιστοσελίδα http://www.dimosistiaiasaidipsou.net και σε έντυπη μορφή στις  Δ.Ε. Ιστιαίας και Αιδηψού καθώς και στα ΚΕΠ του Δήμου.
Τα εκπαιδευτικά προγράμματα θα υλοποιηθούν στο  Γυμνάσιο Ιστιαίας. 

Για περισσότερες πληροφορίες και διευκρινίσεις οι ενδιαφερόμενοι μπορούν να απευθύνονται στους  αρμόδιους υπάλληλους του Δήμου:
· Κατούνης Νικόλαος, τηλ 2226350037

· Λίτσα Αθανασία, τηλ 2226350010

